ประกาศกรมการขนส่งทางบกประกาศกรมการขนส่งทางบกเรื่องกำหนดเกณฑ์การทรงตัวของรถที่ใช้ในการขนส่งผู้โดยสารพ.ศ. ๒๕๕๕[๑] อาศัยอำนาจตามความในวรรคสามของข้อ ๑๓ (๒) แห่งกฎกระทรวง ฉบับที่ ๙(พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๖๐ (พ.ศ. ๒๕๕๒)ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศไว้ ดังต่อไปนี้ข้อ ๑ รถที่ใช้ในการขนส่งผู้โดยสารที่มีความสูงตั้งแต่๓.๖๐ เมตร ขึ้นไป ต้องมีเกณฑ์การทรงตัวไม่ต่ำกว่า ๓๐ องศาข้อ ๒ การทดสอบการทรงตัวให้กระทำบนเครื่องทดสอบการทรงตัวที่มีคุณสมบัติและคุณลักษณะดังนี้(๑)สามารถวัดค่ามุมเอียงในการทดสอบได้ไม่น้อยกว่าเกณฑ์ที่กำหนดไว้ในข้อ ๑โดยมีความคลาดเคลื่อนได้ไม่เกิน ๐.๑ องศา(๒) มีอัตราความเร็วในการยกเอียงขั้นต่ำ (Minimum Tilt Rate) ได้น้อยกว่า ๐.๐๕องศาต่อวินาที(๓) พื้นทดสอบ (Platform) ต้องมีระดับสม่ำเสมอและไม่บิดตัวและต้องมีสันขอบ (Trip Rail) หรืออุปกรณ์ป้องกันการลื่นไถลด้านข้างของล้อรถที่มีความสูงไม่เกินสองในสามของความสูงแก้มยางของรถที่ทำการทดสอบ(๔) มีอุปกรณ์ป้องกันการพลิกคว่ำที่เหมาะสมเช่น โซ่หรือลวดสลิงคล้องเพลาหรือรถ หรือแผงรับด้านข้างข้อ ๓ การทดสอบการทรงตัวของรถให้เป็นไปตามหลักเกณฑ์และวิธีการดังนี้(๑) การเตรียมรถก่อนเข้ารับการทดสอบ(ก) รถต้องอยู่ในสถานะรถเปล่าไม่มีน้ำหนักบรรทุกและเครื่องยนต์ต้องไม่ทำงานขณะทำการทดสอบ(ข) เชื้อเพลิงต้องมีไม่เกินร้อยละ ๙๐ของความจุถังเชื้อเพลิง และมีการป้องกันการรั่วไหลของเชื้อเพลิง(ค)ระบบรองรับน้ำหนักของรถต้องอยู่ในสภาพการใช้งานปกติ(๒) วิธีการทดสอบ(ก) ชั่งน้ำหนักรถเพื่อหาน้ำหนักรถในแต่ละด้าน(ข) จอดรถบนพื้นทดสอบโดยให้ด้านข้างของรถที่มีน้ำหนักมากกว่าอยู่ตรงกันข้ามกับพื้นทดสอบด้านที่จะถูกยกขึ้น(ค) ติดหรือยึดอุปกรณ์เพื่อป้องกันการพลิกคว่ำของรถ(ง) ยกพื้นทดสอบขึ้นข้อ ๔ รถที่ผ่านการทดสอบต้องสามารถทรงตัวในขณะที่พื้นทดสอบเอียงทำมุมกับแนวระนาบได้ไม่ต่ำกว่าเกณฑ์ที่กำหนดไว้ในข้อ๑ และต้องเป็นไปตามเงื่อนไขดังนี้(๑) ยางของล้อรถด้านที่ถูกยกขึ้นต้องสัมผัสกับพื้นทดสอบอย่างน้อยหนึ่งเส้น(๒) ไม่มีเครื่องอุปกรณ์หรือส่วนควบใดของรถสัมผัสกับพื้นทดสอบเว้นแต่ยางตาม(๑)(๓) ไม่มีเครื่องอุปกรณ์หรือส่วนควบใดของรถสัมผัสกันเว้นแต่ได้มีการออกแบบมาให้สัมผัสกันตามสภาพการใช้งานปกติ(๔) ไม่มีเครื่องอุปกรณ์หรือส่วนควบใดของรถเกิดการชำรุดเสียหายหรือเคลื่อนเปลี่ยนตำแหน่งไปจากสภาพการใช้งานปกติข้อ ๕[๒]ประกาศนี้ให้ใช้บังคับกับรถที่ใช้ในการขนส่งผู้โดยสารที่มีความสูงตั้งแต่๓.๖๐ เมตรขึ้นไป ตามเงื่อนเวลาดังนี้(๑) รถที่จดทะเบียนใหม่ และรถที่จดทะเบียนไว้แล้วแต่ได้แจ้งเลิกใช้รถตามมาตรา๗๙ แล้วนำมาจดทะเบียนใหม่เฉพาะที่มีการเปลี่ยนตัวถังให้มีผลใช้บังคับตั้งแต่วันที่ ๑ มกราคม ๒๕๕๖(๒) รถที่จดทะเบียนไว้แล้วก่อนวันที่ ๑ มกราคม ๒๕๕๖แต่ได้มีการเปลี่ยนตัวถังให้มีผลใช้บังคับตั้งแต่วันที่ ๑ มกราคม ๒๕๕๖ข้อ ๖ ผู้ประกอบการขนส่งหรือเจ้าของรถตามข้อ ๕ต้องยื่นขอนำรถเข้ารับการทดสอบการทรงตัวกับกรมการขนส่งทางบกหรือหน่วยงานที่กรมการขนส่งทางบกกำหนดสำหรับรถที่ทำการทดสอบและผ่านเกณฑ์การทรงตัวตามข้อกำหนดของคณะกรรมาธิการเศรษฐกิจของยุโรปแห่งสหประชาชาติข้อกำหนดที่ ๑๐๗ ว่าด้วยการสร้างรถ M2 หรือ M3 อนุกรมที่ ๓ ขึ้นไป (United Nations Economic Commission for Europe, Regulation No. 107: Uniform provisions concerning the approval of category M2 or M3 vehicles with regard to their general construction, Series 03) ให้ถือว่ารถนั้นมีการทรงตัวตามเกณฑ์ที่กำหนดในข้อ๑ โดยได้รับยกเว้นการทดสอบตามวรรคหนึ่งแต่ต้องยื่นผลการทดสอบการทรงตัวตามข้อกำหนดดังกล่าวต่อกรมการขนส่งทางบกข้อ ๗[๓](ยกเลิก)ประกาศณ วันที่ ๒๐ เมษายน พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกประกาศกรมการขนส่งทางบก เรื่องกำหนดเกณฑ์การทรงตัวของรถที่ใช้ในการขนส่งผู้โดยสาร (ฉบับที่ ๒) พ.ศ. ๒๕๕๗[๔]ข้อ ๓ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกรมการขนส่งทางบกเรื่อง กำหนดเกณฑ์การทรงตัวของรถที่ใช้ในการขนส่งผู้โดยสาร (ฉบับที่ ๓) พ.ศ. ๒๕๕๘[๕]ปริญสินีย์/ผู้จัดทำ๔ สิงหาคม ๒๕๕๗นุสรา/ผู้ตรวจ๗ มกราคม ๒๕๕๘วิศนี/เพิ่มเติม๑๘ มกราคม ๒๕๕๙[๑] ราชกิจจานุเบกษาเล่ม ๑๒๙/ตอนพิเศษ ๘๑ ง/หน้า ๒๗/๑๖ พฤษภาคม ๒๕๕๕[๒] ข้อ ๕แก้ไขเพิ่มเติมโดยประกาศกรมการขนส่งทางบก เรื่อง กำหนดเกณฑ์การทรงตัวของรถที่ใช้ในการขนส่งผู้โดยสาร(ฉบับที่ ๓) พ.ศ. ๒๕๕๘[๓] ข้อ ๗ ยกเลิกโดยประกาศกรมการขนส่งทางบก เรื่องกำหนดเกณฑ์การทรงตัวของรถที่ใช้ในการขนส่งผู้โดยสาร (ฉบับที่ ๓) พ.ศ. ๒๕๕๘[๔] ราชกิจจานุเบกษาเล่ม ๑๓๑/ตอนพิเศษ ๑๒๒ ง/หน้า ๑๘/๒ กรกฎาคม ๒๕๕๗[๕] ราชกิจจานุเบกษาเล่ม ๑๓๓/ตอนพิเศษ ๓ ง/หน้า ๘/๖ มกราคม ๒๕๕๙